جمهور باشقانی یاردیمجیسی جودت ییلماز آوروپا بیرلیگی‌نین تورکیه اوزره نوماینده هئیتی‌نین رهبری سفیر نیکولاس مایر لاندروت و اونو ائشلیک ائدن نوماینده هئیتینی قبول ائدیب.
جمهور باشقانی یاردیمجیسی جودت ییلماز پرزیدنت ایقامتگاهیندا باش توتان قبوللا باغلی سوسیال مئدیا حسابین‌دان ائتدیگی پای‌لاشیمدا قلوبال و بولگه‌سل اینکیشاف‌لار، خصوصیله تورکیه-آوروپا بیرلیگی علاقه‌لری ایله باغلی فیکیر موبادیله‌سی آپاردیق‌لارینی بیلدیریب.
جودت ییلماز پای‌لاشیمیندا دئییب: "تورکیه-آوروپا بیرلیگی علاقه‌لری کؤک‌لو، چوخؤلچولودور. بو علاقه‌لر و تکجه تورکیه و آوروپا بیرلیگی اوچون دئییل، هم ده بولگه اوچون حیاتی اهمیت کسب ائدیر.
بو وضعیتین ان کونکرت عکسینی روسیا-اوکراینا محاربه‌سینده بیر داها گؤردوک. تورکیه اولا‌راق آوروپا بیرلیگی ایله موناسیبت‌لریمیزده‌کی سیاسی انگل‌لره ان قیسا زاماندا سون قویماغی، موناسیبت‌لری یئنی‌دن سرعتلندیرمگی و اونا یئنی‌دن ایستیقامت قازاندیرماغی چوخ واجیب حساب ائدیریک. گؤمروک بیرلیگ‌نین یئنی‌لنمه‌سی و ویزا رژیمی‌نین ساده لشدیریلمه‌سی بو پروسه ده مهم گوندم ماده‌لریمیزدن بیری‌دیر. آوروپا بیرلیگی ایله تورکیه آراسیندا سیخ مالیه امکداش‌لیغی‌نین آرتیریلماسینی و گئنیشلندیریلمه‌سینی ده یئنه آوروپا بیرلیگینه قاتیلیم سوره جینین اساس بیر عنصورو اولاراق گؤروروک. آوروپا بیرلیگی ایله قارشی‌لیق‌لی امکداشلیغیمیز یاشیل چئوریلمه، دیجیتال لشمه، داواملی شهر نقلیاتی و تمیز انرژی کیمی ساحه‌لرده یئنی ایمکان‌لار تامین ائده‌جک.
بیز همچنین داغیدیجی زلز‌له‌لردن سونرا گؤستردیگی دایانیشمایا گؤره آوروپا بیرلیگینه تشککور ائدیریک و 20 مارسدا اولوسلار آراسی باغیشچیلار کنفرانسیندا آوروپا بیرلیگی-نین وعد ائتدیگی یاردیمین سرعتله حیاتا کئچیریلمه‌سینی گؤرمک ایستییریک".
